##

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** **info@vitanje.si****, www.vitanje.si**

# Številka: 9000-015/2018 - 02

Datum: 27.12.2018

# ZAPISNIK

**2. redne seje sveta Občine Vitanje,**

**ki je bila v četrtek, 27. 12. 2018, ob 18.00 uri v sejni sobi Občine Vitanje.**

**Prisotni člani občinskega sveta:** Milan Hrovat, Janez Kričaj, Anton Kuzman, Andraž Pogorevc, Simon Golenač, Marija Jeseničnik, Rok Zlodej, Milan Ovčar, Anton Slatinek, Viljem Petaci, Andrej Poklič.

Ostali prisotni:

1. Župan Slavko Vetrih.
2. Poslanec v Državnem zboru Bojan Podkrajšek
3. Občinska uprava: Mojca Vodušek, Gorazd Fric, Romana Holobar
4. Mediji: Novice Radio Rogla – Kornelija Kamenik.

Potek seje:

1. Ugotovitev navzočnosti: Župan je ugotovil prisotnost vseh 11 svetnikov in sklepčnost.
2. Na zapisnik 1. (konstitutivne) seje je g. Slatinek podal pripombo, da je bilo pri točki 8 glasoval proti sprejemu sklepa o tajnem glasovanju in želel, da se zapisnik ustrezno popravi. Občinski svet je soglasno (11 ZA) sprejel

**SKLEP: Občinski svet potrdi predlog zapisnika 1. (konstitutivne) seje občinskega sveta s popravkom glasovanja pri točki 8 v (10 ZA, 1 PROTI) z dne 10. 12. 2018 in potrdi predlog zapisnika 1. korespondenčne seje občinskega sveta z dne 19. 12. 2018.**

**Predlagan dnevni red:**

1. Seznanitev s tekočim delom občine,
2. Imenovanje delovnih teles OS,
3. Seznanitev in obravnava osnutka odloka o proračunu Občine Vitanje za leto 2019,
4. Seznanitev s sklepom o začasnem financiranju občine Vitanje,
5. Vloge občanov in organizacij,
6. Pobude in vprašanja,
7. Razno.

**K tč. 3**

Seznanitev s tekočim delom občine;

Župan Slavko Vetrih je seznanil svetnike z uvodnimi aktivnostmi ob nastopu funkcije in tekočim delom občinske uprave v sklopu rednega dela in ob začetku novega mandata.

**K tč. 4**

Imenovanje delovnih teles OS;

G. Kričaj je kot predsednikkomisije za mandatna vprašanja, volitve in imenovanja predstavil svetnikom predlog komisije za imenovanje stalnih delovni teles občinskega sveta in predlog, da občinski svet imenuje tudi občasni delovni telesi: odbor za malo gospodarstvo in odbor za turizem. G. Hrovat je povedal, da se je v preteklem mandatu pokazala potreba, da se na seje odbora za kmetijstvo povabi tudi kmetijsko svetovalko zaradi posredovanja novih informacij iz tega področja dela. Občinski svet je sprejel pozitivno stališče k temu predlogu. Po krajši razpravi, v kateri so sodelovali svetniki Slatinek, Hrovat in Kričaj, so svetniki sprejeli:

- z glasovanjem 9 ZA, 2 VZDRŽANA

**SKLEP št. 1: Občinski svet Občine Vitanje bo poleg delovnih teles, navedenih v statutu, ustanovil še odbor za malo gospodarstvo in odbor za turizem.**

* z glasovanjem 8 ZA, 1 PROTI, 2 VZDRŽANA

**SKLEP št. 2: O imenovanju članov delovnih teles se glasuje skupaj v enem glasovanju.**

* z glasovanjem 9 ZA, 2 VZDRŽANA

**SKLEP št. 3: Občinski svet imenuje delovna telesa v sestavi:**

1. **Statutarno-pravna komisija: Zdenko Plankl, Rok Zlodej, Nina Klemenc,**
2. **Odbor za družbene dejavnosti: Viljem Petaci, Marija Jeseničnik, Andraž Pogorevc, Anton Slatinek, Dejan Fijavž, Vladka Maligoj, Tanja Brezlan,**
3. **Odbor za finance, občinsko premoženje in gospodarska vprašanja: Anton Kuzman, Milan Hrovat, Andrej Poklič, Andraž Pogorevc, Roman Kričaj, Jože Brodej, Viktor Jager, Janez Kričaj,**
4. **Odbor za kmetijstvo in pospeševanje razvoja podeželja: Simon Golenač, Milan Hrovat, Anton Kuzman, Milan Ovčar, Viljem Petaci, Drago Lužnik, Emil Sevšek, Andrej Ošlak, Roman Kričaj, občasno na povabilo Andreja Marguč Kavc,**
5. **Komisija za mlade: Andraž Pogorevc, Uroš Fijavž, Anja Pogladič, Sandi Hrovat, Mojca Plankl, David Slatinek,**
6. **Komisija za nagrade in priznanja: Simon Golenač, Marija Jeseničnik, Jožica Kuzman, Magda Kos, Vilma Ošlak.**

**K tč. 5**

Seznanitev in obravnava osnutka odloka o proračunu Občine Vitanje za leto 2019;

Uvodoma je župan predstavil osnutek odloka, daljšo obrazložitev pa je podala ga. Vodušek. V daljši razpravi so župan, ga. Vodušek in g. Fric odgovarjali na vprašanja svetnikov in podali dodatne obrazložitve posameznih postavk. Po razpravi, v kateri so z vprašanji in mnenji sodelovali vsi svetniki, so soglasno (11 ZA) sprejeli

**SKLEP: Občinski svet na svoji 2. seji dne 27. 12. 2018 sprejme osnutek Odloka o proračunu Občine Vitanje za leto 2019.**

# K tč. 6

Seznanitev s sklepom o začasnem financiranju občine Vitanje;

Ga. Vodušek je občinskemu svetu predstavila razloge za sprejem sklepa o začasnem financiranju in jim predstavila tudi njegovo vsebino. Sklep se objavi v Uradnem glasilu slovenskih občin in se uporablja do sprejetja proračuna za tekoče leto.

# K tč. 7

Vloge občanov in organizacij;

1. Župan je predstavil svetu predlog najemne pogodbe med Turističnim društvom Vitanje in Občino Vitanje za najem Olcerke. Svetniki so soglasno (11 ZA) sprejeli

**SKLEP: Občinski svet Občine Vitanje potrjuje predstavljeno vsebino pogodbe za najem Olcerke in pooblašča župana Slavka Vetriha za podpis.**

1. Župan je svetnikom predstavil vlogo za prevoz otrok iz Brezna nad Fužinami v Osnovno šolo Vitanje. Povedal, da se išče rešitev z osnovnim ciljem varnosti. Skladno z dogovorom med pristojnimi institucijami: OŠ, izvajalcem prevozov, občino, izvajalcem zimske službe in zavodom za gozdove bo izdelan elaborat o cesti, vzpostavljen omejen režim prevozov po cesti ob šolskih dnevih in urejeno zimsko vzdrževanje do konca meseca januarja. Redni prevoz se bo vršil od 1. februarja naprej.
2. Župan je predstavil vlogo občana iz Pake za finančno pomoč pri izgradnji vodovoda. Po krajši razpravi so svetniki soglasno (11 ZA) sprejeli

**SKLEP: Občanu M. S. iz Pake se na vlogo št. 35403-006/2018 – 01 skladno s predhodnimi pomočmi odobri sofinanciranje izgradnje lastnega vodovoda v višini 30% naložbe po predhodno dokazanih namenskih plačilih.**

# Župan je predstavil vlogo Gradbenega odbora sv. Antona za pomoč pri obnovi oltarja v cerkvi sv. Antona. Po krajši razpravi so svetniki soglasno (11 ZA) sprejeli

# SKLEP: Občina Vitanje naj zbere letošnje pobude za pomoč pri obnovi sakralnih objektov, da bo lahko občinski svet skladno z možnostmi proračuna odredil deleže za posamezne enote.

1. Župan je predstavil ponudbo odvetniške družbe CUK za svetovanje in pomoč občanom pri iskanju odvetniških storitev. Po krajši razpravi so svetniki pooblastili Občino, da povpraša pri sosednjih občinah in pridobi konkurenčne ponudbe.

# K tč. 8

Pobude in vprašanja;

1. G. Slatinek je postavil vprašanje o možnosti razširitve obratovalnega časa zdravnika, saj občani ugotavljajo, da je premalo prisoten za vse njihove potrebe.

Župan je povedal, da je zdravnik koncesionar sam že dlje časa ugotavljal premajhen obseg od zavarovalnice zagotovljenih zdravstvenih storitev, zato je nanjo naslovil vlogo za povečan obseg. Župan je na njegovo prošnjo podal pismo podpore od Občine.

1. G. Kuzman je povedal, da je v razgovoru z lastnikom zemljišč pri pokopališču videl pripravljenost za pogovor o prodaje. Župan se je zahvalil za informacijo in povedal, da bo vzpostavil stik in pričel razgovore.
2. G. Petaci je dal pobudo, da se pri prenovi pokopališča zagotovi dodaten dostop s spodnje strani, da bo opravljanje obredov pokopa manj utesnjeno. Župan je povedal, da se bodo v okviru pridobivanja dodatnega zemljišča in prenove iskale takšne rešitve.

**K tč. 9**

Razno;

1. Župan seznanil občinski svet, da je za podžupana z njegovim soglašanjem imenoval Milana Hrovata, ki ima s tem položajem že kar nekaj izkušenj iz enega preteklih mandatov.
2. Župan je pozdravil na sejo povabljenega poslanca v Državnem zboru g. Bojana Podkrajška in mu predal besedo. G. Podkrajšek je pozdravil prisotne, čestital županu in svetnikom za izvolitev, pohvalil hitro pripravo proračuna in voljo za delo.

Seja se je zaključila ob 20.45 uri. Seja je bila tonsko posneta.

Zapisala: Župan

Romana Holobar Slavko VETRIH